Á síðustu árum hefur þátttaka almennings í fjárfestingum aukist verulega, meðal annars vegna aukins aðgengis að stafrænum fjárfestingarleiðum. Í þessari rannsókn beitum við sjónum að því hvernig áhættusækni einstaklinga í fjárfestingum mótast af lýðfræðilegum og sálfræðilegum þáttum. Rannsókn þessi er byggð á blandaðri aðferðafræði þar sem búið var til spurningalista sem 105 einstaklingar svöruðu. Auk þess voru tekin viðtöl við tvo sérfræðinga úr fjármála- og nýsköpunarumhverfi. Framkvæmd var einföld dreifigreining (e. One-Way ANOVA) til að kanna hvort marktækur munur væri á áhættusækni milli ólíkra hópa. Þó að tölfræðileg marktækni hafi ekki náðst, benda niðurstöður til þess að ákveðin mynstur séu til staðar. Sjónarmið og reynsla viðmælenda veittu dýpri skilning á þeim þáttum sem liggja að baki hegðun einstaklinga þegar kemur að fjárfestingum og styrktu túlkun niðurstaðna. Niðurstöður rannsóknarinnar leiddu í ljós að margir þættir skipta máli þegar kemur að áhættutöku einstaklinga í fjárfestingum. Þessi innsýn getur nýst í stefnumótun og fjármálafræðslu til að bæta ákvarðanatöku fjárfesta. Lykilorð: Áhættusækni, áhættufælni, áhætta, fjárfestingar, fjárfestingarhegðun.
Viðskiptafræði, Hagfræði, Áhættufjárfestingar, Fjárfestingar
Networked Digital Library of Theses and Dissertations